MISSINGIUT

Ilaqutariit ataatsimuulersinneqarnissaannut, piffissami killiligaanngitsumi najugaqarsinnaanissamut upperisarsiornikkullu oqaluussisartunut il.il. qinnuteqaatinut akiliutit akilerneqartarnerat utertinneqartarnerallu pillugit nalunaarut.
Nunami allamiut pillugit inatsit Kalaallit Nunaanni atuutilersinneqartoq pillugu peqqussummi, tak. peqqussummut nalunaarut nr. 184, 14. februar 2025-meersoq, allanngortinneqarsimasoq peqqussummik nr. 704, 26. august 2026-meersumi, § 9b, imm. 2 aamma 11 malillugit, Namminersorlutillu Oqartussanik isumaqatiginninniartoqareersorlu aalajangersarneqarpoq:
Kapitali 1
Akiliineq
§ 1. § 3, imm. 2-8 naapertorlugu akiligassat Styrelsen for International Rekruttering og Integration-imut akilerneqassapput, siulersuisut aalajangertagaat malillugit.
§ 2. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9 b, imm. 4, imm. 1 naapertorlugu akiliut Nunani allani najugaqartunut aqutsisoqarfiup qinnuteqaat § 3, imm. 2-8 malillugu aalajangiiffigisimasaanik suliarineqaqqinnissaanut qinnuteqaammi tunniunneqartussaq, Nunani allani najugaqartunut aqutsisoqarfik aqqutigalugu akilerneqassaaq, aqutsisoqarfiup aalajangertagai naapertorlugit. 
§ 3. §§ 1-2 naapertorlugu akiliineq qallunaat koruuniinik imaluunniit euronik akiliinikkut pissaaq.
Imm. 2. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9, imm. 1, nr. 2-4 imaluunniit § 9, imm. 2, nr. 1, 4 imaluunniit 7 naapertorlugu najugaqarsinnaanermut akuersissummik qinnuteqaatip tunniunneqarneranut akiliut piffissami X. november 2026-mit 31. december 2026 tikillugu atuuttussaq 8.490,00 koruunimik aalajangersarneqarpoq, Kalaallit Nunaanni najugaqartumut ilaqutaasutut qanimut attaveqarneq pissutigalugu. (1.138,07 eurotut naleqarpoq, naatsorsuinermilu 746 euromik nalik tunngavigineqarpoq), taamaattoq tak. imm. 3, nr. 2 aamma imm. 4.
Imm. 3. X. november 2026-miit 31. decembarimut 2026-mut qinnuteqaatip tunniunneqarneranut akiliut 10.760,00 koruuniuvoq (1.442,36 eurotut naleqarpoq, naatsorsuinermilu 746 euromik nalik tunngavigineqarpoq)  ima pisoqartillugu:
1) Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9, imm. 2, nr. 4 naapertorlugu najugaqarsinnaanermut akuersissummik qinnuteqarneq najugaqarsinnaanermillu sivitsuineq, upperisarsiornikkut oqaluussisartutut assigisaanillu suliaqartunut attuumassuteqarpat
2) Nunat allamiut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 9, imm. 2, nr. 4 naapertorlugu Kalaallit Nunaanni najugaqarsinnaanermut akuerisaasumut nunat allamiut pillugit inatsimmi kunngip peqqussutaatigut Kalaallit Nunaannut atuutilersinneqartumi § 9, imm. 2, nr. 4 malillugu ilaqutaasutut, upperisarsiornikkut oqaluussisartutut assigisaannillu suliaqartunut attuumassuteqarpat
Imm. 4. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9, imm. 2, nr. 1 naapertorlugu najugaqarsinnaanermut akuersissummik qinnuteqaatit piffissami X. november 2026-miit 31. december 2026 tikillugu tunniunneqartartut 2.045,00 koruuninik akiliuteqarfiussapput (274,13 eurotut naleqarpoq, naatsorsuinermilu 746 euromik nalik tunngavigineqarpoq), qitornavissiartaarnissaq siunertaralugu nunami najugaqarsinnaanermut akuersissuteqartoqarpat, qitornavissiartaarniarluni qinnuteqartoq qitornavissiartaarnissamut akuerineqarsimappat, meeraq akuerisaaffimmiippat, qitornavissiartaarnissamullu qinnuteqartup meeqqap tigunissaa akuersissutigisimappagu.
Imm. 5. Nunami najugaqarsinnaanermut akuersissutip, nunami allamiut pillugit inatsimmi kunngip peqqussutaatigut Kalaallit Nunaannut atuutilersinneqartumi § 9, imm. 1, nr. 2-4 imaluunniit § 9, imm. 2, nr. 1, 4 imaluunniit 7 naapertorlugu tunniunneqartup sivitsornissaanut qinnuteqaatip tunniunneqarneranut akiliut piffissami X. november 2026-miit 31. december 2026 tikillugu atuuttussaq 5.435,00 koruunimik aalajangersarneqassaaq, inummut Kalaallit Nunaanni najugaqartumut ilaquttatut attuumassuteqartumut. (728,55 eurotut naleqarpoq, naatsorsuinermilu 746 euromik nalik tunngavigineqarpoq), taamaattoq takuuk imm. 3, nr. 2 aamma imm. 6.
Imm. 6. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, najugaqarsinnaanermut akuersissummik sivitsuisoqarnissaanut qinnuteqaatit 1.815,00 koruuninik akiliuteqarfiussapput (243,30 eurotut naleqarpoq, naatsorsuinermilu 746 euromik nalik tunngavigineqarpoq), qitornavissiartaarnissaq siunertaralugu nunami najugaqarsinnaanermut akuersissuteqartoqarpat, qitornavissiartaarniarluni qinnuteqartoq qitornavissiartaarnissamut akuerineqarsimappat, meeraq akuerisaaffimmiippat, qitornavissiartaarnissamullu qinnuteqartup meeqqap tigunissaa akuersissutigisimappagu. 
Imm. 7. X. november 2026 miit 31-annut qinnuteqaatip tunniunneqarneranut akiliut 4.970,00 koruuniuvoq (666,22 eurotut naleqarpoq, naatsorsuinermilu 746 euromik nalik tunngavigineqarpoq),  ima pisoqartillugu:
1) Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9, imm. 1, nr. 2-4 imaluunniit § 9, imm. 2, nr. 1, 4 imaluunniit 7 naapertorlugu najugaqarsinnaanermut akuersissummik tunineqarneq tunngavigalugu piffissaligaanngitsumik najugaqarsinnaanermik qinnuteqarneq, inuup Kalaallit Nunaanni najugaqartumik ilaqutaqarnera pissutigalugu.
2) Nunami allamiut pillugit inatsimmi, kunngip peqqussutaatigut Kalaallit Nunaannut atuutilersinneqartumi § 7 imaluunniit § 9, imm. 2, nr. 2 naapertorlugu nunami allamiut piffissaligaanngitsumik najugaqarsinnaanerannut akuersissummik tunniussineq, najugaqarsinnaanermut akuersissut tunniunneqarnikoq tunngavigalugu imaluunniit immikkut ittumik pissuteqarlutik nunami allamiut najugaqarsinaanerannut akuersissummik tunniussisoqarsimappat, tak. nunat allamiut pillugit inatsimmi, kunngip peqqussutaatigut Kalaallit Nunaannut atuutilersinneqartumi § 9, imm. 2, nr. 4, aamma nunami allamioq siusinnerusukkut qimarnguffissarsiorsimappat, tak. nunat allamiut pillugit inatsimmi, kunngip peqqussutaatigut Kalaaallit Nunaannut atuutilersinneqartumi, § 7.
3) Nunami allamiut pillugit inatsimmi, kunngip peqqussutaatigut Kalaallit Nunaannut atuutilersinneqartumi, § 9, imm. 2, nr. 4 naapertorlugu najugaqarnissamut akuersissummik tunineqarsimaneq tunngavigalugu piffissaligaanngitsumik najugaqarsinnaanermik qinnuteqaat upperisarsiornikkut oqaluussisartutut assigisaannillu suliaqartunut attuumassuteqarpat.
Imm. 8. Nunami najugaqarsinnaanermut akuersissummik qinnuteqaatip tunniunneqarneranut aamma nunami najugarsinnaanermut akuersissummik sivitsuinermi akiliut, nunani allamiut pillugit inatsimmi Kalaallit Nunaanni kunngip peqqussutaatigut atuutilersumi § 9, imm. 2, nr. 3 imaluunniit 4 naapertorlugu, piffissami X. november 2026 -mit 31. december 2026-mut atuuttussami, aalajangiunneqarpoq 7.570,00 koruuniussasoq (1.014,75 eurotut naleqarpoq, naatsorsuinermilu 746 euromik nalik tunngavigineqarpoq), qinnuteqaat suliffeqarnermut inuussutissarsiuteqarnermulluunniit, ilinniarnermut suliffimmilluunniit misiliinermut imaluunniit au pair-itut sulinermut imaluunniit inummut Kalaallit Nunaanni ilinniarnermigut sulinermigulluunniit Kalaallit Nunaanni najugaqarsinnaanermut akuerisaasumut ilaqutaasumut ilaasumut attuumassuteqarpat.
Imm. 9. Nunami allamiut pillugit inatsimmi, kunngip peqqussutaagut Kalaallit Nunaanni atuutilersinneqartumi, § 9 b, imm. 4, imm. 1 naapertorlugu akiliut Nunani allani najugaqartunut aqutsisoqarfiup qinnuteqaat § 3, imm. 2-8 malillugu aalajangiiffigisimasaanik suliarineqaqqinnissaanut qinnuteqaammi tunniunneqartussaq, Nunani allani najugaqartunut aqutsisoqarfik aqqutigalugu akilerneqassaaq, aqutsisoqarfiup aalajangertagai naapertorlugit.
Nunami allamiut pillugit inatsimmi kunngip peqqussutaagut Kalaallit Nunaanni atuutilersinneqartumi, § 9 b, imm. 4, imm. 1-imi allassimasut malillugit suliap suliarineqaqqinnissaanik qinnuteqaat tunniunneqarsimappat, X. november 2026-miit 31. december 2026 ilanngullugu, Nunani allani najugaqartunut aqutsisoqarfiup qinnuteqaat immikkoortut 2-8-mi taaneqartut tunngavigalugit aalajangiisimanera naapertorlugu akiliut 1.040,00 koruuniuvoq. (139,41 eurotut naleqarpoq, naatsorsuinermilu 746 euromik nalik tunngavigineqarpoq). 
Imm. 10. Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 7, oqaaseqaammi siullermi eqqaaneqartoq X. november 2026-miit 31. december 2026 ilanngullugu 270,00 koruuniuvoq. (36,19 eurotut naleqarpoq, naatsorsuinermilu 746 euromik nalik tunngavigineqarpoq).
§ 4.  §§ 1-2 naapertorlugu akiliinermut ilanngunneqassaaq akiliisup suliamut inniminniinermut ilisarnaataa. Suliamut inniminneerinermi ilisarnaat tassaavoq normu immikkut ittoq nunami allamiunut oqartussaasut inniminnerinermi atortuini atorneqartartoq, qinnuteqaat akiliinermut atassuserneqarsinnaaqqullugu. Nunami allamiunut oqartussaasut suliamik inniminniinermut ilisarnaammut tunngatillugu pisariaqartinneqaraangat ikiuuttarput.  
Kapitali 2
Akiliutinik utertitsineq
§ 5. Akiliut § 3, imm. 2-5 naapertorlugu qinnuteqaatip tunniunneqarneranut akiliutigineqartoq utertinneqassaaq imaattoqarpat
1) qinnuteqaat inummit qinnuteqaammik tunniussisinnaatitaanngitsunit tunniunneqarsimappat, 
2) Danmarkip nunat tamalaat akornanni pisussaaffigisaasa ilaattut piumasaqaatigineqarsinnaavoq qinnuteqaat akitsuuteqanngitsumik tunniunneqarsinnaasoq, tak. nunat allamiut pillugit inatsimmi § 9b, imm. 1, kunngip peqqussutaatigut Kalaallit Nunaanni atuutilersinneqartumi, 
3) Nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 7 naapertorlugu qinnuteqaat itigartinneqarpat, imaluunniit
4) Akiliutissap akilerneqarsimannginnerata saniatigut tunngavissaq alla pissutigalugu itigartinneqarpat.
Imm. 2. Immikkoortoq 1, nr. 4 naapertorlugu akiliut utertinneqassappat akilerneqarsimasoq utertinneqassaaq nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 6-imi allassimasut ilanngaatigereerlugit, piffissami X. november 2026-mit 31. december 2026-mut akiliut 1.040,00 koruuniuvoq. (139,41 eurotut naleqarpoq, naatsorsuinermilu 746 euromik nalik tunngavigineqarpoq)
§ 6. Akiliut, Nunani Tamalaani Sulisoqarnermik Akuutitsinermillu Aqutsisoqarfiup (Styrelsen for International Rekruttering og Integration) § 3-mi immikkoortut 2-5-imi allassimasut tunngavigalugit qinnuteqaat tunngavigalugu aalajangiisimanera pillugu suliap suliarineqaqqinnissaanut qinnuteqaammut akiliutigineqarsimasoq utertinneqassaaq, imaattoqarpat 
1) suliap suliarineqaqqinnissaanik qinnuteqaat inunnit suliassap suliarineqaqqinnissaanut qinnuteqaammik tunniussisinnaatitaanngitsunit tunniunneqarsimappat, 
2) nunami allamiut pillugit inatsimmi, kunngip peqqussutaatigut Kalaallit Nunaanni atuutilersinneqartumi, § 9b, imm. 8, pkt. 1 naapertorlugu akuerineqaqqinnissamik qinnuteqaat itigartinneqarpat, imaluunniit
3) akuerineqaqqinnissamik qinnuteqaat akuersissutigineqarpat.
§ 7. §§ 5-6 naapertorlugu akiliut utertinneqassaaq aningaaserivimmi kontomut qinnuteqartup allassimasaanut, imaluunniit akiliuteqarfimmut kreditkortimullu akiliinermut atorneqartumut. §§ 5-6-imi allassimasut naapertorlugit akiliutit sapinngisamik aningaasat nalingi akiliinermi atukkat (valuta) atorlugit utertinneqassapput.
      Kapitali 3
Atuutilersitsineq
§ 8. Nalunaarut atuutilersinneqassaaq ulloq X. november 2026.
Imm. 2. Nalunaarut najugaqarsinnaanermut akuersissummik qinnuteqaatinut taamatullu akuersissuteqaqqinnissamik qinnuteqaatinut X. november 2026 sioqqullugu tunniunneqartunut atuutinngilaq.

